DumbsterDrekk/Wiki-Hindi huggingface dataset:
उस्मानिया जनरल अस्पताल
उस्मानिया जनरल अस्पताल भारत के सबसे पुराने अस्पतालों में से एक है हैदराबाद में अफ़ज़लगंज में स्थित है। हैदराबाद के अंतिम निज़ाम मीर उस्मान अली खान ने इसकी स्थापना की थी और उन्ही के नाम पर इसका नाम रखा गया है। यह अस्पताल तेलंगाना सरकार द्वारा चलाया जाता है और यह राज्य के सबसे बड़े अस्पतालों में से एक है। उस्मानिया मेडिकल कॉलेज जो उस्मानिया जनरल अस्पताल से जुड़ा हुआ है की स्थापना 1846 में हुई थी और यह दुनिया के सबसे पुराने चिकित्सा शैक्षिक संस्थानों में से एक है। आजादी के बाद भ्रष्टाचार दुर्भाग्यवश आजादी के बाद यह अस्पताल भ्रष्ट अधिकारियों का एक प्रमुख उदाहरण बन गया है और पहले स्तर बनाकर नहीं रख सका। सन्दर्भ
हरसोला ताम्र पट्टिकाएँ
हरसोला ताम्र पट्टिकाएँ भारत के गुजरात राज्य के साबरकांठा ज़िले के हरसोल गाँव में पाई गई 949 ईसवी में लिखी हुई दो ताम्बे की पट्टिकाएँ हैं जिनमें एक नागर ब्राह्मण पिता व पुत्र के जोड़े को दो ग्राम दिए गए हैं। यह परमार वंश के राजा सियक द्वितीय सियक हर्ष ने जारी करी थीं। इस में दर्ज लिखाई में कुछ राष्ट्रकूट उपाधियों वाले पुरुषों का भी उल्लेख है जिस के आधार पर कुछ इतिहासकार परमारों के राष्ट्रकूटों के वंशज होने की सम्भावना रखते हैं। अन्य के अनुसार यह परमार ऐसा केवल स्वयं को मालवा क्षेत्र में राष्ट्रकूटों के उत्तरदायी जताने के लिए करते थे। इन्हें भी देखें हरसोल परमार वंश राष्ट्रकूट राजवंश साबरकांठा ज़िला सन्दर्भ
भारतीय विधि का इतिहास
भारत का कानून मुख्य रूप से भारतीय उपमहाद्वीप में प्रचलित प्रथाओं और धार्मिक निर्देशों से विकसित होते हुए वर्तमान समय में वहाँ पहुँच गया है जहाँ इसका संविधान आधुनिक अच्छी तरह से संहिताबद्ध अधिनियमों और कानूनों के रूप में। भारतीय कानून के विकास को मोटे तौर पर चार चरणों को के रूप में वर्गीकृत किया गया है वैदिक काल इस्लामी काल ब्रिटिश काल और स्वतंत्रता के बाद का भारतीय कानून। वैदिक काल आधुनिक कानून की तुलना में शास्त्रीय हिंदू कानून एक विशिष्ट कानूनी प्रणाली थी। यह कानून और राजनीति की एक अनूठे व्यवस्था का पालन करता था जिसमें मूल्यों की एक अनूठी योजना थी। प्राचीन भारत ने कानून की एक अलग परंपरा थी और ऐतिहासिक रूप से इसके कानूनी सिद्धांत एवं व्यवहार का एक स्वतंत्र सम्प्रदाय था। वैदिक काल में कानून का मुख्य उद्देश्य धर्म का पालन था जहाँ धर्म का अर्थ मोटे तौर पर कर्तव्य करने योग्य से है। धर्म में कानूनी कर्तव्य और धार्मिक कर्तव्य दोनों शामिल हैं। इसमें न केवल कानून और न्यायालयीन प्रक्रियाएं शामिल हैं बल्कि अनुष्ठान शुद्धिकरण व्यक्तिगत स्वच्छता व्यवस्था और वस्त्र आदि धारण करने के तरीके जैसी मानव गतिविधियों की एक विस्तृत शृंखला भी शामिल है। धर्म एक प्रमुख मार्गदर्शह सिद्धान्त था जिसके अनुसार व्यक्ति अपना जीवन जीने का प्रयास करता था। सन्दर्भ
राजा हरिश्चन्द्र
राजा हरिश्चंद्र अयोध्या के प्रसिद्ध राजा थे जो सत्यव्रत के पुत्र थे। ये अपनी सत्यनिष्ठा के लिए अद्वितीय हैं और इसके लिए इन्हें अनेक कष्ट सहने पड़े। ये बहुत दिनों तक पुत्रहीन रहे पर अंत में अपने कुलगुरु वशिष्ठ के उपदेश से इन्होंने वरुणदेव की उपासना की तो इस शर्त पर पुत्र जन्मा कि उसे हरिश्चंद्र यज्ञ में बलि दे दें। पुत्र का नाम रोहिताश्व रखा गया और जब राजा ने वरुण के कई बार आने पर भी अपनी प्रतिज्ञा पूरी न की तो उन्होंने हरिश्चंद्र को जलोदर रोग होने का शाप दे दिया। रोग से छुटकारा पाने और वरुणदेव को फिर प्रसन्न करने के लिए राजा वशिष्ठ जी के पास पहुँचे। इधर इंद्र ने रोहिताश्व को वन में भगा दिया। राजा ने वशिष्ठ जी की सम्मति से अजीगर्त नामक एक दरिद्र ब्राह्मण के बालक शुन शेपको खरीदकर यज्ञ की तैयारी की। परंतु बलि देने के समय शमिता ने कहा कि मैं पशु की बलि देता हूँ मनुष्य की नहीं। जब शमिता चला गया तो विश्वामित्र ने आकर शुन शेप को एक मंत्र बतलाया और उसे जपने के लिए कहा। इस मंत्र का जप कने पर वरुणदेव स्वयं प्रकट हुए और बोले हरिश्चंद्र तुम्हारा यज्ञ पूरा हो गया। इस ब्राह्मणकुमार को छोड़ दो। तुम्हें मैं जलोदर से भी मुक्त करता हूँ। यज्ञ की समाप्ति सुनकर रोहिताश भी वन से लौट आया और शुन शेप विश्वामित्र का पुत्र बन गया। विश्वामित्र के कोप से हरिश्चंद्र तथा उनकी रानी शैव्या को अनेक कष्ट उठाने पड़े। उन्हें काशी जाकर श्वपच के हाथ बिकना पड़ा पर अंत में रोहिताश की असमय मृत्यु से देवगण द्रवित होकर पुष्पवर्षा करते हैं और राजकुमार जीवित हो उठता है। इस महान राजा से सम्बन्धित कहानी के विषय मे एक महान तार्किक व्यक्ति रिसुल ने बताया कि विस्वामित्र के कहने पर अपना सब कुछ दान देने के पश्चात दक्षिणा देने हेतु पहले अपने पत्नी को पांच सौ स्वर्ण मुद्रा व बच्चे रोहित को सौ स्वर्ण मुद्रा मे बेचने के पश्चात स्वयं को भी पांच सौ स्वर्ण मुद्रा में बेच दिए थे। तब इग्यारह सौ स्वर्ण मुद्रा तैयार किये थे। किंतु व्यापार के नीयम के अनुसार किसी से किसी सामान के बदले पैसा ले ले पर वह समान उस पैसा देने वाले अमुक व्यक्ति का हो जाता है।तो ऐसे स्थिति में हरिश्चंद्र जी दक्षिणा देने लायक पहले वाले हरिश्चंद्र बचे ही नही थे तो दक्षिणा पूर्ण नही हुआ था। ऐसे स्थिति में हरिश्चंद्र का सत्यवादी कहानी से मन बिमुख हो जाता है। कथा राजा हरिश्चन्द्र ने सत्य के मार्ग पर चलने के लिये अपनी पत्नी और पुत्र के साथ खुद को बेच दिया था। कहा जाता है चन्द्र टरै सूरज टरै टरै जगत व्यवहार पै दृढ श्री हरिश्चन्द्र का टरै न सत्य विचार। इनकी पत्नी का नाम तारा था और पुत्र का नाम रोहित। इन्होंने अपने दानी स्वभाव के कारण विश्वामित्र जी को अपने सम्पूर्ण राज्य को दान कर दिया था लेकिन दान के बाद की दक्षिणा के लिये साठ भर सोने में खुद तीनो प्राणी बिके थे और अपनी मर्यादा को निभाया था सर्प के काटने से जब इनके पुत्र की मृत्यु हो गयी तो पत्नी तारा अपने पुत्र को शमशान में अन्तिम क्रिया के लिये ले गयी। वहाँ पर राजा खुद एक डोम के यहाँ नौकरी कर रहे थे और शमशान का कर लेकर उस डोम को देते थे। उन्होने रानी से भी कर के लिये आदेश दिया तभी रानी तारा ने अपनी साडी को फाड़कर कर चुकाना चाहा उसी समय आकाशवाणी हुयी और राजा की ली जाने वाली दान वाली परीक्षा तथा कर्तव्यों के प्रति जिम्मेदारी की जीत बतायी गयीं इन्हें भी देखें राजा हरिश्चन्द्र पूर्ण लम्बाई की प्रथम भारतीय फ़िल्म। बाहरी कड़ियाँ सत्यवादी राजा हरिश्चन्द्र सत्यवादी राजा हरिश्चन्द्र सन्दर्भ
भारतीय रेल हड़ताल, १९७४
सन १९७४ में भारतीय रेल के कर्मचारियों द्वारा २० दिन की हड़ताल की गयी थी। इस हड़ताल में १७ लाख कर्मचारियों ने भाग लिया था और यह अब तक की सबसे बड़ी ज्ञात हड़ताल है। इसका नेतृत्व जॉर्ज फर्नांडीज ने किया था जो उस समय इंडिया रेलवे मेन्स फ़ेडरेशन के अध्यक्ष थे। बीस दिन चली रेल हड़ताल से भारत में हाहाकार मच गया था। रेलवे की हड़ताल के कारण रेल कर्मचारियों को न्यूनतम बोनस बाहरी कड़ियाँ 1974 की रेल हड़ताल
2013 ठाणे इमारत हादसा
2013 ठाणे इमारत हादसा वह हादसा है जिसमें महाराष्ट्र के ठाणे शहर के शिल फाटा इलाके में अवैध सात मंजिला निर्माणाधीन इमारत के ढहने से कई लोगों की मृत्यु हुई थी। बीबीसी के अनुसार लगभग 100 से अधिक लोग इस त्रासदी से बच गए थे। हादसा भारतीय मानक समय के अनुसार शाम 6 30 13 00 यूटीसी बजे हुआ था। इसमें छब्बीस बच्चों सहित कुल बहतर लोगों की मृत्यु हुई थी तथा छत्तीस घायल हुए थे। सन्दर्भ
पश्चिमी चालुक्य वास्तुशैली
पश्चिमी चालुक्य वास्तुशैली जिसे कल्याणी चालुक्य वास्तुशैली भी कहा जाता है आधुनिक मध्य कर्नाटक के तुंगभद्रा क्षेत्र में 11वीं और 12वीं शताब्दियों में पश्चिमी चालुक्य साम्राज्य के काल में पनपने वाली वास्तु शैली है। उस समय दक्कन पठार पर पश्चिमी चालुक्यों का ज़ोर था। इन्हें भी देखें पश्चिमी चालुक्य साम्राज्य सन्दर्भ
रजाकार
रजाकार एक निजी सेना मिलिशिया थी जो निजाम मीर उस्मान अली ख़ान आसफ जाह के शासन को बनाए रखने तथा हैदराबाद स्टेट को नवस्वतंत्र भारत में विलय का विरोध करने के लिए बनाई थी। यह सेना कासिम रिजवी द्वारा निर्मित की गई थी। रजाकार के मुकाबले में स्वामी रामानंद तीर्थ के नेतृत्व में तेलंगाना के लोगोंं के साथ मिलकर आंध्र हिंदू महासभा का गठन किया और भारत के साथ राज्य के एकीकरण की मांग की। रजाकार तेलंगाना और मराठवाड़ा क्षेत्र में कई लोगों की नृशंस हत्या बलात्कार आदि के लिए जिम्मेदार थे। रजाकार निर्दय लोग थे आखिरकार भारतीय सेना ने ऑपरेशन पोलो के दौरान रजाकर का खात्मा करके कासिम रज़वी को पकड़ लिया। शुरू में उसे जेल में बंद किया और फिर शरण प्रदान करके पाकिस्तान जाने की अनुमति दी थी। इतिहास भारत की आज़ादी से पूर्व निजाम हैदराबाद उस समय भी दुनिया का सबसे अमीर आदमी था। निज़ाम हकुमत की अपनी रेलवे डाक सेवा संचार जहाज रानी एयरलाइन फ़ौज थी। हकुमत की जी डी पी बेल्जियम के बराबर थी। निज़ाम के पास 22 000 फौजियों की सेना थी जिसमे अरब पठान मनिहार रोहिल्ले आदि शामिल थे। निज़ाम ने भारत में विलय करने से इंकार कर दिया था। सितम्बर 1948 तक कई वार्ताओं के दौर चले लेकिन निज़ाम टस से मस न हुए। निज़ाम की निजामशाही के खिलाफ़ उसके जमीदारों के खिलाफ आज़ाद भारत में आम जनता का पहला संगठित विद्रोह हुआ जिसका नेतृत्व भारत की कम्युनिस्ट पार्टी ने किया था। उन दिनों मजलिस हुआ करती थी जिसका नेता कासिम रिज़वी था। भाड़े के सैनिकों को रखने में माहिर निजाम की हकुमत बचाने के लिए कासिम ने निजाम के आदेश पर एक मिलिश्या का गठन किया जिसे रजाकार के नाम से जाना जाता है। इसकी तादाद उन दिनों 2 लाख तक बतायी जाती है। आम मुस्लिम आबादी पर कासिम की पकड़ भी इस संगठन के जरिये समझी जा सकती है। निज़ाम की हकुमत को 17 सितंबर 1948 में पांच दिन का भारतीय फ़ौजी अभियान आपरेशन पोलो उर्फ़ पुलिस एक्शन के सामने घुटने टेक देने पडे। निजाम के अरब कमांडर अल इदरूस को जनरल चौधरी के सामने समर्पण करना पड़ा। इस लड़ाई में भारत के 32 फ़ौजी मरे निजाम की तरफ से मरने वालो की संख्या 1863 बतायी गयी लेकिन उन हालात में हुई व्यापक हिंसा में मरने वालों की संख्या विभिन्न इतिहासकारों के माध्यम से 50 हजार से दो लाख तक बताई जाती है। रज़ाकार के प्रकार रजाकारों को 4 प्रकारों में वर्गीकृत किया जा सकता है मुस्लिम रज़ाकार जिन्होंने 70 प्रतिशत रजाकार बल का गठन किय। हिन्दू रज़ाकार निजाम का पक्ष लेने के लिए हिंदू देशमुखों और जमींदारों द्वारा नियुक्त कार्मि। नकली रज़ाकार कम्युनिस्ट रज़ाकार कम्युनिस्ट जिन्होंने रजाकार के रूप में पेश आकर कई बार लूट को अंजाम दिय। कांग्रेस रज़ाकार कांग्रेस पार्टी के कार्यकर्ता जो सामान्य रज़ाकारों की आड़ में छिपकर कुछ गाँवों में लूटपाट को अंजाम दिया। कैप्टन पांडुरंगा रेड्डी ने इन कांग्रेस कार्यकर्ताओं और कम्युनिस्टों को गद्दार करारा जिन्होंने हिंसा को अपना एजेंडा फैलाने के लिए आम लोग को प्रोत्साहित किया। लोकप्रिय संस्कृति 17 सितंबर 2023 को तेलुगु फिल्म रजाकार द साइलेंट जेनोसाइड ऑफ हैदराबाद का टीज़र जारी किया गया। 2015 में इस संगठन के बारे में मराठी पूर्ण रजाकार ने भी विज्ञप्ति जारी की थी। बाहरी कड़ियाँ रजाकार कौन थे 2024 02 27 वेबैक मशीन हैदराबाद स्टेट भारत का हिस्सा कैसे बन गया कैप्टन पांडु रंगा रेड्डी विभिन्न रजाकारों के बारे में सन्दर्भ
अलाउद्दीन बहमन शाह
अलाउद्दीन बहमन शाह जिसे अलाउद्दीन हसन गंगू बहमन शाह और हसन गंगू के नाम से भी जाना जाता है मुहम्मद बिन तुगलक की सेना का एक सुबेदार था जिसने दक्षिण भारत के पहले इस्लामी राज्य बहमनी सल्तनत की नींव रखी थी। अलाउद्दीन बहमन शाह का जन्म के समय का नाम हसन था। मुसलिम इतिहासकार फ़िरिश्ता के अनुसार अपने जीवन के आरंभ में वह दिल्ली में एक गंगू नामक ब्राहम्ण का सेवक था। अन्य इतिहासकारो ने अलाउद्दिन को फ़ारसी शासक बहमन का वंशज बताया है। इसने गुलबर्ग और बीदर को अपनी राजधानी बनाया। फिरोज शाह बहमनी और महमूद गवन बहमनी राज्य के प्रमुख शासक हुए। सन्दर्भ
दन्तिदुर्ग
दन्तिदुर्ग राष्ट्रकूट साम्राज्य 736 756 ने चालुक्य साम्राज्य को पराजित कर राष्ट्रकूट साम्राज्य की नींव डाली। दंतिदुर्ग ने उज्जयिनी में हिरण्यगर्भ दान किया था तथा उन्होंने महाराजाधिराज परमेश्वर परमंभट्टारक इत्यादि उपाधियाँ धारण की थी। दंतिदुर्ग का उतराधिकारी कृष्ण प्रथम था जिसने एलोरा के सुप्रसिद्ध कैलाश नाथ मंदिर का निर्माण करवाया था
बड़ा संस्कृति
बड़ा संस्कृति सिन्धु घाटी सभ्यता के पूर्वी भाग में 2000 ईसापूर्व के आसपास उभरने वाली एक संस्कृति थी। यह यमुना नदी और सतलुज नदी के बीच के दोआब में विकसित हुई। इसकी पूर्वी सीमा हिमालय की निचली शिवालिक पहाड़ियों तक थी। इसके क्षेत्र में भारत के आधुनिक पंजाब हरियाणा और पश्चिमी उत्तर प्रदेश शामिल थे। विवरण पुरातत्व साहित्य में बड़ा संस्कृति का विकास हड़प्पा संस्कृति से पूर्व और उस से अलग हुआ माना जाता है हालांकि बड़ा पंजाब और कोटला निहंग खान जैसे स्थानों पर इनमें मिलन देखा जाता है। इतिहासकार अकिनोरी उएसुगी और विवेक डांगी के अनुसार बड़ा संस्कृति की कुम्भकारी को उत्तरकालीन हड़प्पा कुम्भकारी का भाग समझा जाता है और सिन्धु घाटी सभ्यता के कालक्रम में बड़ा संस्कृति को उत्तरकालीन हड़प्पा काल में डाला जाता है। इन्हें भी देखें बड़ा पंजाब सिन्धु घाटी सभ्यता सन्दर्भ
अम्बादेवी शैलाश्रय
अम्बादेवी शैलाश्रय गुफ़ाओं का एक विस्तारित परिसर है जिसमें भारतीय उपमहाद्वीप पर मानव जीवन के सबसे पुराने ज्ञात चिह्न मिले हैं। यह भारत के मध्य प्रदेश राज्य के बैतूल ज़िले और महाराष्ट्र राज्य के अमरावती ज़िले पर फैले हुई सतपुड़ा पर्वतमाला की गाविलगढ़ पहाड़ियों में स्थित है। यहाँ के गुफा चित्रों और शैलोत्कीर्ण के अध्ययन से यह अनुमान लगाया जाता है कि प्रागैतिहासिक मानव यहाँ लगभग 25 000 वर्ष पूर्व से बसना आरम्भ हुए। इनकी खोज भारतीय पुरातत्वशास्त्री डॉ विजय इंगोले ने 27 जनवरी 2007 को की और समय के साथ यहाँ और अवशेष मिलते रहे। इसका नाम समीप के अम्बादेवी गुफा मंदिर के ऊपर रखा गया। इन्हें भी देखें भीमबेटका शैलाश्रय सतपुड़ा पर्वतमाला सन्दर्भ
बड़ा, पंजाब
बड़ा भारत के पंजाब राज्य के रूपनगर ज़िले में स्थित एक गाँव है। यह बुदकी नदी नामक एक अनिरंतर नदी के बाएँ किनारे पर बसा हुआ है जो सतलुज नदी की एक उपनदी है। यहाँ सिन्धु घाटी सभ्यता की एक हड़प्पा से पूर्व की संस्कृति के अवशेष पाए गए हैं जो बड़ा संस्कृति कहलाती है। इन्हें भी देखें बड़ा संस्कृति सिन्धु घाटी सभ्यता रूपनगर ज़िला सन्दर्भ
कोल्हापुर रियासत
कोल्हापुर रियासत १७०७ से १९४९ एक ब्रिटिश भारत के समय भारतीय मराठा राजकीय रियासत थीं। जो कि दक्कन विभाग के अंतर्गत आती थी। यह मराठा साम्राज्य का चौथी सबसे महत्वपूर्ण रियासत थी। इनके अलावा ये रियासतें थी बड़ोदा रियासत ग्वालियर रियासत और इंदौर रियासत। इस रियासत में भोंसले राजवंश के शासक १९ तोपों की सलामी के हकदार थे। इस प्रकार कोल्हापुर भी एक १९ तोपों के राज्य के रूप में जाना जाता था। कोल्हापुर रियासत के राज्य का झंडा एक निगल पूंछ नारंगी पताका था। सन्दर्भ
मोरवी राजवाड़ा
मोरवी राजवाड़ा या मोरबी राजवाड़ा भारत के आधुनिक गुजरात राज्य के काठियावाड़ क्षेत्र में स्थित ब्रिटिश राज के अधीन एक रियासत थी। यह सन् 1698 से सन् 1948 तक अस्तित्व में थी। इन्हें भी देखें मोरबी मोरबी ज़िला ब्रिटिश भारत में रियासतें सन्दर्भ
रीवा रियासत
रीवा भारत के मध्य प्रदेश राज्य में स्थित एक रजवाड़ा था जो वर्तमान रीवा शहर के आसपास बसा हुआ था। रीवा बघेल वंश की राजधानी थी। बघेल वंश गुजरात के सोलंकी राजपूतों से निकला है जिन्हें चालुक्य भी कहा जाता है रीवा राज्य वर्तमान के मध्यप्रदेश उत्तरप्रदेश छत्तीसगढ़ के इलाकों में फैला था । रीवा रियासत में वर्तमानझांसी ललितपुर निवाड़ी टीकमगढ़ छतरपुर दामोह उत्तरी भाग पन्ना सतना चित्रकूट बांदा महोबा दक्षिणी भाग प्रयागराज इलाहाबाद कि दक्षिणी तहसील मिर्जापुर सोनभद्र रीवा सीधी सिंगरौली कोरिया जिला कटनी शहडोल अनूपपुर उमरिया डिंडोरी जिले सम्मिलित थे । जिनमे से अधिकतर रीवा राज्य के नीचे शासन करने वाले राजा राज करते थे। संबंध इन्हें अग्निकुल का वंशज माना जाता है।इतिहास में समुपलब्ध साक्ष्यों तथा भविष्यपुरांण में समुपवर्णित विवेचन कर सम्पूर्णानन्द संस्कृत विश्वविद्यालय बनारस के विद्वानों के द्वारा बतौर प्रमाण यजुर्वेदसंहिता कौटिल्यार्थशास्त्र श्रमद्भग्वद्गीता मनुस्मृति ऋकसंहिता पाणिनीय अष्टाध्यायी याज्ञवल्क्यस्मृति महाभारत क्षत्रियवंशावली श्रीमद्भागवत भविष्यपुरांण रीवा राजवंश का सेजरा रीवा राज्य का इतिहास बघेल खण्ड की स्थापत्यकला अजीत फते नायक रायसा और बघेलखण्ड का आल्हा तथा वरगाहितिप्राप्तोपाधिकानॉ परिहरवंशीक्षत्रियॉणॉ वंशकीर्तनम् नामक पुस्तक में बघेल बाघेला सोलांकी तथा वरग्राही जिसे बघेली बोली में वरगाही बरगाही परिहार वंश का वर्णन किया गया है।।। सन्दर्भ
नालागढ़
नालागढ़ भारत के हिमाचल प्रदेश राज्य के सोलन ज़िले में स्थित एक नगर है। ब्रिटिश राज के काल में यह एक रियासत हुआ करता था। आवागमन राष्ट्रीय राजमार्ग 105 यहाँ से गुज़रता है और इसे सड़क द्वारा कई अन्य स्थानों से जोड़ता है। इन्हें भी देखें सोलन ज़िला हिमाचल प्रदेश सन्दर्भ
झालावान
झालावान बलोच अंग्रेज़ी भारतीय उपमहाद्वीप के पश्चिमोत्तरी बलोचिस्तान क्षेत्र में स्थित कलात ख़ानत का एक प्रशासनिक भाग था और यह क्षेत्र आज भी इस पारम्परिक नाम से जाना जाता है। इसकी स्थापना १७वीं शताब्दी में हुई तथा सिन्ध के साथ लगी इसकी पूर्वी सीमा १८५३ में निर्धारित हुई। यह कलात राज्य के दक्षिण पश्चिमी भाग में स्थित था। इस से दक्षिण में लस बेला की रियासत पूर्व में सिन्ध और पश्चिम में ख़ारान और मकरान थे। झालावान में बलोचिस्तान की कुछ महत्वपूर्ण घाटियाँ हैं जिनमें कलात गिदर बाग़बाना मोला ज़ेहरी फ़िरोज़ाबाद नाल सरूना वध जउ और मश्कई शामिल हैं। ख़ुज़दार झालावान का सबसे बड़ा शहर है और क्वेटा के बाद यह बलोचिस्तान प्रान्त का दूसरा सबसे बड़ा नगर भी है। इन्हें भी देखें कलात ख़ानत ख़ुज़दार ज़िला लस बेला ज़िला सन्दर्भ
कोलचेल की लड़ाई
कोलाचेल की लड़ाई १० अगस्त १७४१ को त्रावणकोर डच युद्ध के दौरान त्रावणकोर साम्राज्य और डच ईस्ट इंडिया कंपनी के बीच लड़ा गया था। इस लड़ाई में राजा मार्थंडा वर्मा १७२९ १७५८ की सेना ने १० अगस्त १७४१ को एडमिरल यूस्टाचियस डी लैनॉय के नेतृत्व में डच ईस्ट इंडिया कंपनी की सेना को हराया। डच हार से कभी उबर नहीं पाए और यह लड़ाई भारत में डच प्रभाव के अंत की शुरुआत थी। सन्दर्भ
पाल राजवंश (कामरूप)
पाल राजवंश भारत के अधुनिक असम राज्य में कामरूप राज्य पर 900 ईसवी काल से शासन करने वाला एक राजवंश था। बंगाल के पाल राजवंश की भांति इसका प्रथम नरेश भी मतदान द्बारा चुना गया था। लेकिन जहाँ बंगाल के पाल शासक बौद्ध धर्मी थे वहाँ असम के पाल शासक हिन्दू धर्मी थे। स्थानीय मान्यता में इन्हें वर्मन राजवंश का उत्तराधिकारी माना गया। गौड़ राजा रामपाल लगभग 1072 1126ई के आक्रमण से पाल राजवंश का अंत हुआ। शासक ब्रह्म पाल 900 920 रत्न पाल 920 960 इन्द्र पाल 960 990 गो पाल जिन्हें गोपालवर्मन भी कहा जाता है 990 1015 हर्ष पाल 1015 1035 धर्म पाल 1035 1060 जय पाल 1075 1100 इन्हें भी देखें कामरूप वर्मन राजवंश पाल राजवंश सन्दर्भ
प्राग्ज्योतिष साम्राज्य
प्रागज्योतिष एक पौराणिक साम्राज्य है जिसका उल्लेख कई हिंदू महाकाव्यों में किया गया है। वर्मन राजवंश के भास्करवर्मन के बाद इसे ऐतिहासिक कामरूप के साथ जोड़ा जाने लगा जिसने अपने परिधीय साम्राज्य को मुख्य भूमि परंपराओं के करीब लाने के लिए पौराणिक प्रागज्योतिष के नरकासुर भगदत्त से अपनी वंशावली खींची जब वह एक शक्तिशाली राजा के रूप में उभर रहे थे। उत्तर भारत में रुचि के साथपौराणिक नरक भगदत्त वंश के साथ पहचान का उपयोग म्लेच्छों और पालों द्वारा लगभग समान उद्देश्यों के लिए किया जाता था। शास्त्र पूर्वोत्तर भारत में कामरूप में या उसके आसपास सभी प्रारंभिक संदर्भों में प्राग्ज्योतिष का पता नहीं चलता है। रामायण और महाभारत उन खंडों में जो पहली शताब्दी से बहुत पहले नहीं लिखे गए हैं। लोकप्रिय संस्कृति एक लोकप्रिय पौराणिक कथा का दावा है कि ज्योतिष जुहथिस का संस्कृतकृत रूप है जो जाहिरा तौर पर चीन से असम के पहले प्रवासी थे इसके समर्थन में बहुत कम ऐतिहासिक प्रमाण हैं टिप्पणियाँ सन्दर्भ
बालाजी विश्वनाथ
बालाजी विश्वनाथ भट्ट 1662 1720 प्रथम पेशवा प्रधानमंत्री के लिए मराठी शब्द थे। इन्हें प्रायः पेशवा बालाजी विश्वनाथ के नाम से जाना जाता है। ये एक ब्राह्मण परिवार से थे और १८वीं सदी के दौरान मराठा साम्राज्य का प्रभावी नियंत्रण इनके हाथों में आ गया। बालाजी विश्वनाथ ने शाहुजी की सहायता की और राज्य पर पकड़ मजबूत बनायी। इसके पहले आपसी युद्ध तथा औरंगजेब के अधीन मुगलों की आक्रमणों के कारण मराठा साम्राज्य की स्थिति कमजोर हो चली थी।
शाहु
छत्रपति शाहु १६८२ १७४९ मराठा सम्राट और छत्रपति शिवाजीमहाराज के पौत्र और सम्भाजी महाराज के बेटे थे। ये ये छत्रपति शाहु महाराज के नाम से भी जाने जाते हैं। छत्रपति शाहूजी महाराज का जन्म १६८२ में हुआ था। थोरले शाहू महाराज जन्म १८ मई १६८२ सतारा १५ दिसंबर १७४९ छत्रपति संभाजी महाराज के पुत्र हैं। यह ८साल की आयु से ही मुघल सम्राट औरंगजेब के कब्जे में थे। हालाँकि औरंगज़ेब उसे आराम से रखता था और बादशाह ने इस बात का ध्यान रखा था कि उनमें कोई वीरता का गुण उत्पन्न न हो। शिवाजीपुत्र छत्रपति राजाराम की मृत्यु के बाद रानी ताराबाई ने शासन करना शुरू कर दिया। औरंगजेब के मृत्यू के बाद उसके बेटे ने मराठों में आपसी संघर्ष बनाए रखने शाहू महाराज को रिहा कर दिया। ताराबाई की सेना के साथ शाहू के सैनिकों द्वारा लड़े गए युद्ध में विजय के बाद राज्य को दो भागों में विभाजित किया गया था। तारा बाई को कोल्हापुर दे दिया और स्वयं सतारा मे इन महान छत्रपति सम्राट शाहू ने १७०७ से अपनी मृत्यु तक यानी १५ दिसंबर १७४९ तक शासन किया। थोरले शाहू ने स्वयं युद्ध नहीं किया लेकिन उनके समय के दौरान मराठों ने बालाजी विश्वनाथ पेशवा के नेतृत्व में राघोबदादा और चिमाजी अप्पा तक के क्षेत्र को उत्तर भारत पर कब्जा करने तक जीत लिया। विश्वनाथपेशवा ने मुगलबादशाह के दक्खन के प्रतिनिधि सैय्यद अली के साथ समझौते में पूरा दक्खिन लेकर 10 लाख की चौथ देना स्वीकार किया और सैय्यद अली के साथ मिलकर दिल्ली पर हमला कर बंदा बहादुर को क्रूरता से मारने वाल बादशाह फारुखशियर को मारकर बदला ले लिया और आगरा तक चौथ वसूली की। इन्हें भी देखें शिवाजी श्री छत्रपति शाहू संग्रहालय कोल्हापुर सातारा मराठा साम्राज्य ये सब गलत लिखा है ऊपर सही है पर नीचे सब गलत है सन्दर्भ
मालवनी बोली
मालवनी बोली कोंकणी भाषा की एक बोली या उपभाषा है जिसे कभी कभी मराठी भाषा की एक बोली भी कहा जाता है। इस बोली पर मराठी भाषा का प्रभाव साफ झलकता है साथ ही इसके अधिसंख्यक शब्द भी मराठी उद्गम के ही हैं। यह बोली महाराष्ट्र के सिंधुदुर्ग और रत्नागिरि जिले और उत्तरी गोवा के कुछ हिस्सों की स्थानीय आबादी के बीच बहुत लोकप्रिय है। सन्दर्भ
लेह ज़िला
लेह ज़िला भारत के केंद्रशासित लद्दाख़ राज्य का एक ज़िला है। जो हिमालय से पार तिब्बत के पठार के पश्चिमी भाग पर विस्तारित है। लेह ज़िले का मुख्यालय लेह शहर है 3 500 मीटर 11 500 फ़ुट की ऊँचाई पर स्थित है। क्षेत्रफल में लेह ज़िला भारत का दूसरा सबसे बड़ा ज़िला है। लेह ज़िले के पूर्व में अक्साई चिन और तिब्बत का न्गारी विभाग उत्तर में शक्सगाम घाटी व शिंजियांग दक्षिण में हिमाचल प्रदेश और पश्चिम में कारगिल ज़िला स्थित है। तहसील ज़िले में आठ तहसीलें हैं लेह खलात्से न्योमा खारु दिस्कित सस्पोल दुरबुक सुमुर इन्हें भी देखें लेह लद्दाख़ करगिल ज़िला बाहरी कड़ियाँ आधिकारिक जालस्थल ज़िले का ब्योरा लद्दाख़ी खाना सिमावर्ती क्षेत्र विकास लद्दाख़ क्षेत्र सन्दर्भ
रंग घर
रंग घर असमिया अर्थ मनोरंजन गृह असम के शिवसागर में स्थित एक दोमंजिला भवन है जिसमें बैठकर आहोम साम्राज्य के राजा एवं सामन्त उस समय के प्रचलित खेल जैसे भैंस की लड़ाई आदि का आनन्द उठाते थे। असम के राजा स्वर्गदेव प्रमत्त सिंह द्वारा 18 वीं सदी में इसका निर्माण करवाया गया था। यह 10 मीटर ऊँचा शाही खेल मंडप विशेष रूप से बिहू महोत्सव के दौरान आयोजित होने वाले सांस्कृतिक कार्यक्रमों और पारंपरिक खेलों जैसे भैंसों और हाथी की लड़ाई आदि को देखने के लिए बनवाया गया था। रंग घर के प्रवेश द्वार के दोनों ओर पत्थर के मगरमच्छ की नक्काशीदार सुन्दर संरचनाएं हैं जबकि छत की मुख्य संरचना एक नाव की तरह ऊपर की ओर बनी हुई है। नीतिकथाओं के अनुसार छत के केंद्र में एक छिद्र है। रंग घर सुंदर फूलों और ज्यामितीय डिजाइनों के साथ सुशोभित है। यह इमारत विशेष रूप से लाल ईंटों विशेष प्रकार के चावल और अंडो से सजाई गई है। यह इमारत असम में अहोम वास्तुकला और समृद्ध मनोरंजन घर का एक बढ़िया उदाहरण है। यहाँ अनूठी मूर्तियों के साथ सजाए गए मेहराब की शृंखला देखने को मिलती है। रंग घर के भीतर से एक सीढ़ी ऊपर की ओर जाती है जहाँ से राजसी और गणमान्य व्यक्ति विशेष कार्यक्रमों और घटनाओं का आनन्द लेते थे। रूपोही पठार के रूप में जाना जाने वाला चौड़ा मैदान रंग घर से घिरा है। यहाँ पहले बैल युद्ध और मुर्गा युद्ध का आयोजन किया जाता था। अब यह क्षेत्र सजे हुए मैदानों के रूप बना हुआ है जो रंगघर के मुख्य भाग से सुंदर दिखाई देता है। रंग घर के आसपास अन्य दर्शनीय स्थल भी हैं जैसे तलातल घर करेंग घर रंगपुर महल जॉयसागर पुखुरी इत्यादि। सन्दर्भ बाहरी कड़ियाँ रंग घर शिवसागर रंग घर
अंशुमान
इक्षवाकु वंश में सगर के पुत्र अंशमन हुए जिनके पुत्र अंशुमान थे जिन्होंने अपने पूर्वजो की मुक्ति के लिए तपस्या करते हुए प्राण त्याग दिए। अंशुमान के पुत्र दिलीप हुए और उनके पुत्र भगीरथ ने गंगा को धरती पर लाकर अपने पूर्वजो को मुक्ति दिलाई। सन्दर्भ
सैयद सालार मसूद ग़ाज़ी
उल्लेखनीय कार्य सैयद सालार मसूद ग़ाज़ी के उल्लेखनीय कार्य निम्न है उन्होने अज़मेर के राजा को हराया और उनकी बहन से बालात्कारिता विवाह किया। सोमनाथ को ध्वस्त करने के इरादे से आक्रमण करना। बहराइच के सूर्य मन्दिर को तोड़कर मस्जिद बनाना। युद्ध में मृत्यु के पश्चात गाज़ी धार्मिक योद्धा की उपाधि पाना। ब्रिटिश काल 19वीं शताब्दी में ब्रिटिश प्रशासक मसूद के प्रति हिंदू लोगों की श्रद्धा से हतप्रभ थे। विलियम हेनरी स्लीमन अवध में ब्रिटिश रेजिडेंट ने टिप्पणी की किंवदंती सन् 1011 में अजमेर मुस्लिम सुल्तान महमूद से मदद की माँग की। महमूद के सेनापति सालार साहू ने अजमेर और आस पास के क्षेत्रों के हिंदू शासकों को हराया। एक इनाम के रूप में महमूद ने अपनी बहन का सालार से विवाह किया। मसूद इसी विवाह का बालक था। मसूद का जन्म अजमेर में 10 फरवरी सन् 1014 में हुआ था। फौजी और धार्मिक उत्साह से प्रेरित मसूद ने ग़ज़नवी सम्राट से भारत आने और इस्लाम फैलाने की अनुमति माँगी। 16 साल की उम्र में उसने सिंधु नदी पार करते हुए भारत पर हमला किया। उसने मुल्तान पर विजय प्राप्त की और अपने अभियान के 18वें महीने में वह दिल्ली के पास पहुँचे। गज़नी से बल वृद्धि के बाद उन्होंने दिल्ली पर विजय प्राप्त की और 6 महीने तक वहाँ रहे। उसके बाद उसने कुछ प्रतिरोध के बाद मेरठ पर विजय प्राप्त की। इसके बाद वह कन्नौज चला गये। महाराजा सुहेलदेव नामक शासक के आगमन तक बहराइच में अपने हिंदू दुश्मनों को मसूद हराता चला गया। वह 15 जून 1034 को सुहेलदेव के खिलाफ लड़ाई में घातक रूप से घायल हो गया । मरने के दौरान उन्होंने अपने अनुयायियों से जंगल में स्थित तालाब के तट पर एक कुआ के निकट उन्होंने दफनाने के लिए कहा। क्योंकि उस ने हज़ारो हिन्दुओं की हत्या की थी इस लिए उसे गाज़ी धार्मिक योद्धा के रूप में जाना जाने लगा। वर्तमान 2019 तक मसूद के दरगाह में आयोजित वार्षिक मेले के अधिकांश आगंतुक हिंदू थे। सालार मसूद की महिमा करने वाली स्थानीय किंवदंतियों के मुताबिक उसको पराजित करने वाला महाराजा सुहेलदेव पासी एक पराक्रमी राजा था जिसने अपनी प्रजा का उद्धार किया था। लेकिन हिन्दुओं द्वारा सुहेलदेव पासी को एक हिन्दू व्यक्ति रूप में चित्रित किया है जो क्रूर मुस्लिम आक्रमणकारियों के खिलाफ लड़ा था। वही मसूद को एक विदेशी आक्रांता के रूप में चित्रित किया है जिसने हज़ारो हिंदुओं का नाश किया। जंग में लड़ते हुए मर जाने पर मुस्लिमो द्वारा शहीद और जंग पर हार प्राप्त करने पर ग़ाज़ी की उपाधि से सम्मानित किया जाता है। सन्दर्भ